
Nr. 21601/24.10.2023

REFERAT DE APROBARE 
privind inițierea unui proiect de hotărâre pentru stabilirea salariilor de bază pentru funcțiile publice şi contractuale din cadrul aparatului de specialitate al Primarului comunei Cornetu, județul Ilfov şi a serviciilor publice din subordinea Consiliului Local al comunei Cornetu, județul Ilfov, începând cu data de 01.10.2023

Având în vedere:
 - Referatul Biroului Contabilitate, Impozite şi Taxe, Autorizare, Transport Local, Resurse Umane, Evidenţă Patrimoniu, Buget nr. 21549/23.10.2023 în care se menţionează că, potrivit Hotărârii nr. 900/28.09.2023 pentru stabilirea salariului de bază minim brut pe ţară garantat în plată, începând cu data de 1 octombrie 2023, salariul de bază minim brut pe țară garantat în plată, prevăzut la art. 164 alin. (1) din Legea nr. 53/2003 - Codul muncii, republicată, cu modificările și completările ulterioare, se stabilește în bani, fără a include indemnizații, sporuri și alte adaosuri, la suma de 3.300 lei lunar, pentru un program normal de lucru în medie de 165,333 ore pe lună, reprezentând 19,960 lei/oră şi, totodată, necesitatea iniţierii unui proiect de hotărâre a Consiliului local al Comunei Cornetu, judeţul Ilfov pentru stabilirea salariilor de bază pentru funcţiile publice şi contractuale din cadrul aparatului de specialitate al Primarului comunei Cornetu, judeţul Ilfov şi a serviciilor publice din subordinea Consiliului Local al Comunei Cornetu, judeţul Ilfov, începând cu data de 01.10.2023,
În conformitate cu prevederile:
 - Legii nr. 153/2017 privind salarizarea personalului platit din fonduri publice, cu modificările şi completările ulterioare;
 - Hotărârii Guvernului nr. 900/2023 pentru stabilirea salariului de bază minim brut pe ţară garantat în plată;
 - Legii nr. 53/2003 - Codul Muncii, republicată, cu modificarile si completările ulterioare;
 - O.U.G. nr. 57/2019 privind Codul Administrativ, cu modificările şi completările ulterioare;
 - Legii nr. 155/2010 a Poliţiei Locale, republicată, cu modificările şi completările ulterioare;
 - Legii nr. 292/2011 a asistenței sociale, cu modificările şi completarile ulterioare;
 - Legii nr. 273/2006 privind finanţele publice locale, cu modificările şi completările ulterioare,
Am inițiat prezentul proiect de hotărâre pentru stabilirea salariilor de bază pentru funcțiile publice şi contractuale din cadrul aparatului de specialitate al Primarului comunei Cornetu, județul Ilfov şi a serviciilor publice din subordinea Consiliului Local al comunei Cornetu, județul Ilfov, începând cu data de 01.10.2023, pe care îl supun analiziei și aprobării Consiliului.

